Document ID: /roh_data/filtered/fineweb-2-filterrobots_roh.jsonl.gz/46490

Sco quai ch'ils organisaturs scrivan, hajan radund 75'000 persunas visità la festa. L'onn passà eran quai anc stads 5'000 dapli. Tuttina fan ils organisaturs bilantscha positiva da la festa da Cuira.
Dal punct da vista da la polizia da la citad è la festa da Cuira da quest onn stada paschaivla. I haja dà 28 intervenziuns. Quai communitgescha la polizia da la citad. Er las novas mesiras da segirezza sajan sa cumprovadas. Ils visitaders hajan mussà reacziuns positivas en quest connex.